ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

  1.1 วิสัยทัศน์ วัตถุประสงค์ เป้าหมายหรือกลยุทธ์ในการดำเนินงานของบริษัท

บริษัทฯกำหนดวิสัยทัศน์ไว้ชัดเจน ในการเป็นบริษัทชั้นนำในการผลิตแผ่นฟิล์มพลาสติก
และเป็นที่ยอมรับว่าเป็นบริษัทที่ทำการพัฒนาในด้านการผลิตแผ่นฟิล์มพลาสติกและลงทุนอย่างต่อเนื่อง
เป็นคู่ค้าที่ยุติธรรม มีความเป็นมืออาชีพ มีผลิตภัณฑ์และการบริการที่ดี
ส่งเสริมและพัฒนาสังคมด้วยการเป็นผู้ประกอบการที่ดี และเน้นการทำงานอย่างปลอดภัย
พร้อมกับรักษาธรรมชาติและสิ่งแวดล้อม บริการลูกค้าด้วยผลิตภัณฑ์ที่มีคุณภาพ และราคาที่เป็นธรรม
เป็นไปในทิศทางที่ก่อให้เกิดประโยชน์สูงสุดแก่ผู้ถือหุ้น คณะกรรมการบริษัทดูแลให้มีการจัดทำวิสัยทัศน์
เป้าหมาย นโยบาย ทิศทางการดำเนินงาน แผนกลยุทธ์ระยะยาว
แผนงานและงบประมาณประจำปีของบริษัทฯ โดยมอบหมายให้ฝ่ายบริหารเป็นผู้นำเสนอ
และคณะกรรมการบริษัทแสดงความคิดเห็นร่วมกับฝ่ายบริหารเพื่อให้เกิดความเห็นชอบร่วมกันก่อนที่จะพิจารณาอนุมัติ
และได้มีการกำหนด ขอบเขต หน้าที่ และความรับผิดชอบ ของคณะกรรมการบริษัท
คณะกรรมการบริหาร คณะกรรมการตรวจสอบ คณะกรรมการสรรหาและพิจารณาค่าตอบแทน
คณะกรรมการบริหารความเสี่ยง และกรรมการผู้จัดการ
โดยเฉพาะการกำหนดอำนาจหน้าที่การดำเนินการทางการเงินก็ได้ระบุไว้อย่างชัดเจนแล้ว
ดังรายละเอียดในหัวข้อ โครงสร้างการจัดการ

  1.2 ประวัติความเป็นมาและพัฒนาการประกอบธุรกิจ

บริษัท เอ.เจ.พลาสท์ จำกัด (มหาชน) ก่อตั้งขึ้นเมื่อวันที่ 25 มีนาคม 2530
ด้วยทุนจดทะเบียนหนึ่ง ล้านบาท โดยนายณรงค์ สุทธิสัมพัทน์ เป็นผู้ก่อตั้ง
(แปรสภาพเป็นบริษัทมหาชนจำกัดเมื่อ 3 พฤษภาคม 2537) เพื่อผลิตและจำหน่ายแผ่นฟิล์ม BOPP
โรงงานแห่งแรกตั้งอยู่เลขที่ 19/111 หมู่ที่ 7 ถนนท่าข้าม แขวงแสมดำ เขตบางขุนเทียน
กรุงเทพฯ (เมื่อวันที่ 1 มิถุนายน 2553 เปลี่ยนที่อยู่เป็น 95 ถนนท่าข้ามแขวงแสมดำ
เขตบางขุนเทียน กรุงเทพมหานคร) ต่อมาได้ย้ายโรงงานไปตั้งอยู่ที่การนิคมอุตสาหกรรมแหลมฉบัง
ตำบลทุ่งสุขลา อำเภอศรีราชา จังหวัดชลบุรี
เนื่องจากสถานที่เดิมมีความคับแคบไม่สามารถขยายฐานการผลิตในอนาคต
อีกทั้งโรงงานใหม่ตั้งอยู่ใกล้กับท่าเรือแหลมฉบัง และอยู่ใกล้กับแหล่งผลิตวัตถุดิบเม็ดพลาสติก
Polypropylene ในจังหวัดระยอง ทำให้ประหยัดค่าใช้จ่ายในการขนส่งได้มาก

บริษัทฯได้ขยายสายการผลิตแผ่นฟิล์ม BOPP สายที่สอง และได้เพิ่มสายการผลิตแผ่นฟิล์ม BOPET
และขยายสายการผลิตแผ่นฟิล์ม METALLIZED เมื่อกลางปี 2544 และได้เพิ่มสายการผลิตแผ่นฟิล์ม
BOPP สายที่สาม และแผ่นฟิล์ม METALLIZED
สายที่สองเมื่อปลายไตรมาสที่สองและไตรมาสที่สามของปี 2546
ตามลำดับและเพิ่มสายการผลิตแผ่นฟิล์ม BOPET สายที่สองในปลายปี 2547
และได้เพิ่มสายการผลิตแผ่นฟิล์ม BOPA (Nylon)เมื่อต้นปี 2549
ที่ผ่านมาและเมื่อไตรมาสที่สามของปี 2551 ได้เพิ่มสายการผลิต BOPP
สายที่สี่อีกหนึ่งสายการผลิตและในปี 2552 ได้ลงทุนเพิ่มในสายการผลิตแผ่นฟิล์ม METALLIZED
สายที่สาม และเพิ่มสายการผลิตแผ่นฟิล์ม BOPA สายที่สองเมื่อไตรมาสแรกของปี 2554
และเพิ่มสายการผลิตแผ่นฟิล์ม BOPET สายที่สามเมื่อไตรมาสที่สองของปี
2555ที่ผ่านมาและเพิ่มสายการผลิตแผ่นฟิล์ม BOPP สายที่ห้าเมื่อไตรมาสที่สองในปี
2556และสายการผลิตแผ่นฟิล์ม BOPET สายที่สี่เมื่อไตรมาสที่สี่ของปี 2556 และในปี 2557
ได้เพิ่มสายการผลิตแผ่นฟิล์ม BOPP สายที่หกเมื่อไตรมาสที่สี่และสายการผลิตแผ่นฟิล์ม METALLIZED
สายที่สี่เมื่อไตรมาสที่สาม และกำลังติดตั้งสายการผลิตแผ่นฟิล์ม METALLIZED
สายที่ห้าและหกซึ่งคาดว่าจะแล้วเสร็จประมาณไตรมาสที่ 2 และ 3ในปี 2558 ตามลำดับ
อีกทั้งกำลังติดตั้งเครื่องจักรสายการผลิตแผ่นฟิล์ม CPP
ซึ่งเป็นแผ่นฟิล์มอีกประเภทหนึ่งที่มีการใช้ในอุตสาหกรรมบรรจุภัณฑ์ ซึ่งในปี 2553
ได้มีการขายเครื่องจักรสายการผลิตแผ่นฟิล์ม BOPP สายที่หนึ่ง และสายการผลิตแผ่นฟิล์ม
METALLIZED สายที่หนึ่ง และในปี 2555 ได้มีการขายเครื่องจักรสายการผลิตแผ่นฟิล์ม BOPET
สายที่หนึ่งและสายที่สองออกไป

ปัจจุบันกลุ่มสุทธิสัมพัทน์ ยังคงเป็นกลุ่มผู้ถือหุ้นรายใหญ่ ณ วันที่ 31 ธันวาคม 2557
ถือหุ้นในบริษัทฯร้อยละ 55.10 ของจำนวนหุ้นที่จำหน่ายได้แล้วทั้งหมด

2.  ลักษณะการประกอบธุรกิจ

    1.  การประกอบธุรกิจ

บริษัทฯ ประกอบธุรกิจเป็นผู้ผลิตและจำหน่ายแผ่นฟิล์ม ได้แก่ แผ่นฟิล์ม BOPP แผ่นฟิล์ม BOPET
แผ่นฟิล์ม BOPA (Nylon) และแผ่นฟิล์ม METALLIZED
ซึ่งนำไปใช้ในการแปรรูปเป็นบรรจุภัณฑ์ชนิดอ่อน เช่น ซองบรรจุอาหารและขนมขบเคี้ยว
ซองบรรจุสิ่งของ เช่น เสื้อผ้า แชมพู ดอกไม้ กระดาษห่อของขวัญ เคลือบกระดาษ
เคลือบผิวไม้เฟอร์นิเจอร์ ฉนวนป้องกันความร้อนภายในอาคาร ฉนวนไฟฟ้า และอาหารแช่แข็ง
เป็นต้น ผลิตภัณฑ์ของบริษัทฯ จำหน่ายให้แก่ลูกค้าทั้งในและต่างประเทศ โดยมีสัดส่วนประมาณร้อยละ
36.34 และร้อยละ 63.66 ตามลำดับ (คำนวณจากมูลค่าขายสุทธิ ปี 2557)

  บริษัทฯ ไม่มีบริษัทย่อยและบริษัทร่วมแต่อย่างใด

  2.2 โครงสร้างรายได้

บริษัทฯมีสายการผลิตผลิตภัณฑ์เดียว คือ บรรจุภัณฑ์ชนิดอ่อนประเภทแผ่นฟิล์ม
อย่างไรก็ตามโครงสร้างรายได้ของบริษัทฯตามประเภทวัตถุดิบหลักแบ่งได้ดังนี้

+---------------+--------+-------+---------+-------+---------+-------+
| ประเภทผลิตภัณฑ์  | 2557   |       | 2556    |       | 2555    |       |
+---------------+--------+-------+---------+-------+---------+-------+
|               | พันบาท  | %     | พันบาท   | %     | พันบาท   | %     |
+---------------+--------+-------+---------+-------+---------+-------+
| ในประเทศ      |        |       |         |       |         |       |
+---------------+--------+-------+---------+-------+---------+-------+
| - ฟิล์ม BOPP    | 1,3    | 21.70 | 1,      | 21.70 | 1,      | 24.86 |
|               | 92,864 |       | 172,571 |       | 279,973 |       |
+---------------+--------+-------+---------+-------+---------+-------+
| - ฟิล์ม BOPET   | 6      | 9.65  | 515,329 | 9.54  | 491,402 | 9.54  |
|               | 19,479 |       |         |       |         |       |
+---------------+--------+-------+---------+-------+---------+-------+
| - ฟิล์ม         | 1      | 1.71  | 168,123 | 3.11  | 159,297 | 3.09  |
| Metallized    | 09,478 |       |         |       |         |       |
+---------------+--------+-------+---------+-------+---------+-------+
| - ฟิล์ม         | 2      | 3.28  | 216,164 | 4.00  | 307,850 | 5.98  |
| BOPA(Nylon)   | 10,636 |       |         |       |         |       |
+---------------+--------+-------+---------+-------+---------+-------+
| รวม           | 2,3    | 36.34 | 2,      | 38.35 | 2,      | 43.47 |
|               | 32,457 |       | 072,187 |       | 238,522 |       |
+---------------+--------+-------+---------+-------+---------+-------+
| ต่างประเทศ     |        |       |         |       |         |       |
+---------------+--------+-------+---------+-------+---------+-------+
| - ฟิล์ม BOPP    | 2,4    | 37.40 | 1,      | 36.07 | 1,      | 32.98 |
|               | 00,649 |       | 948,980 |       | 698,225 |       |
+---------------+--------+-------+---------+-------+---------+-------+
| - ฟิล์ม BOPET   | 8      | 13.45 | 629,897 | 11.66 | 469,357 | 9.12  |
|               | 63,594 |       |         |       |         |       |
+---------------+--------+-------+---------+-------+---------+-------+
| - ฟิล์ม         | 2      | 3.58  | 183,856 | 3.40  | 165,711 | 3.22  |
| Metallized    | 29,732 |       |         |       |         |       |
+---------------+--------+-------+---------+-------+---------+-------+
| - ฟิล์ม         | 5      | 9.23  | 568,832 | 10.52 | 576,976 | 11.21 |
| BOPA(Nylon)   | 92,007 |       |         |       |         |       |
+---------------+--------+-------+---------+-------+---------+-------+
| รวม           | 4,0    | 63.66 | 3,      | 61.65 | 2,      | 56.53 |
|               | 85,982 |       | 331,565 |       | 910,269 |       |
+---------------+--------+-------+---------+-------+---------+-------+
| รวมร          | 6,4    | 1     | 5,      | 1     | 5,      | 1     |
| ายได้จากการขาย | 18,439 | 00.00 | 403,752 | 00.00 | 148,791 | 00.00 |
+---------------+--------+-------+---------+-------+---------+-------+

3.  เป้าหมายการดำเนินธุรกิจ (Goal)

บริษัทฯ มีแผนการดำเนินธุรกิจเพื่อรักษาส่วนแบ่งตลาดภายในประเทศ และเพิ่มปริมาณการส่งออก
ซึ่งในปีที่ผ่านมาบริษัทฯ มีกำลังการผลิตของแผ่นฟิล์ม BOPP แผ่นฟิล์ม BOPET แผ่นฟิล์ม BOPA
และแผ่นฟิล์ม Metallized ตามความต้องการของตลาดและลูกค้าได้เป็นอย่างดี
จากการที่บริษัทได้เพิ่มและขยายกำลังการผลิตมาตลอด อย่างไรก็ดี
บริษัทฯได้มีการขยายฐานของตลาดทั้งในประเทศและต่างประเทศ
เพื่อรองรับการเติบโตของตลาดในอนาคต

4.  การประกอบธุรกิจของแต่ละสายผลิตภัณฑ์

  อุตสาหกรรมบรรจุภัณฑ์พลาสติกชนิดอ่อน (Flexible Packaging)

อุตสาหกรรมประเภทนี้มีการขยายตัวสูงขึ้นอย่างต่อเนื่องโดยเฉพาะอย่างยิ่ง
ผลิตภัณฑ์ที่มาจากกลุ่มแผ่นฟิล์ม ซึ่งถือว่ามีการเติบโตกว่าบรรจุภัณฑ์ประเภทอื่นๆ
เป็นการเติบโตทั้งตลาดในประเทศและต่างประเทศ
ซึ่งถือเป็นอุตสาหกรรมที่มีบทบาทต่อการเติบโตของสินค้าอุปโภคบริโภค ผลิตภัณฑ์ยาและอาหาร
การขยายตัวของอุตสาหกรรมนี้มาจาก

1.  การขยายตัวของประชากร

2.  รายได้ต่อหัวของประชากรเพิ่มขึ้น

3.  พฤติกรรมการใช้จ่ายของผู้บริโภค

4.  การขยายตัวของผู้แปรรูปบรรจุภัณฑ์

5.  การขยายตัวของช่องทางการจัดจำหน่าย

6.  มีเอกลักษณ์โดดเด่นในการสร้างมูลค่าแก่ตัวสินค้า

7.  ต้นทุนวัตถุดิบต่ำกว่าบรรจุภัณฑ์ชนิดอื่นๆ

ผลิตภัณฑ์บรรจุภัณฑ์ชนิดอ่อนทั้งสี่ประเภทที่บริษัทผลิตอยู่คือแผ่นฟิล์ม BOPP แผ่นฟิล์ม BOPET แผ่นฟิล์ม
BOPA (Nylon) และแผ่นฟิล์ม Metallized
จะอิงอยู่กับอุตสาหกรรมอาหารและขนมขบเคี้ยวประมาณร้อยละ 70
ส่วนที่เหลือจะอยู่ในหมวดหมู่ของบรรจุภัณฑ์อื่นๆ
ดังนั้นไม่ว่าเศรษฐกิจของประเทศจะอยู่ในระดับไหนก็ตาม
อุตสาหกรรมบรรจุภัณฑ์จะเจริญเติบโตอย่างต่อเนื่อง

ฟิล์มทั้งสี่ประเภทจะมีการนำไปใช้งานที่แตกต่างกันไปตามคุณสมบัติของฟิล์ม
ดังนั้นผู้ใช้ต้องเปรียบเทียบกับคุณสมบัติที่เหมาะกับผลิตภัณฑ์และราคาเป็นปัจจัยอีกอย่างหนึ่งต่อการตัดสินใจในการสั่งซื้อฟิล์มของลูกค้า

3.  ลักษณะผลิตภัณฑ์

บริษัทฯ เป็นผู้ผลิตและจำหน่ายแผ่นฟิล์ม BOPP แผ่นฟิล์ม BOPET แผ่นฟิล์ม Metallized
และแผ่นฟิล์ม BOPA (Nylon) ซึ่งเป็นแผ่นฟิล์มที่ใช้กันแพร่หลายใน อุตสาหกรรมบรรจุภัณฑ์
อุตสาหกรรมผลิตเทปคาสเซท อุตสาหกรรมอาหารชนิดน้ำและแช่แข็ง ฯลฯ
แผ่นฟิล์มทั้งสี่ประเภทนี้สามารถใช้ร่วมกันหรือทดแทนกันได้
ขึ้นอยู่กับคุณสมบัติของผลิตภัณฑ์และการเลือกใช้ของลูกค้า

  คุณลักษณะของแผ่นฟิล์ม BOPP

  แผ่นฟิล์ม BOPP ผลิตจากเม็ดพลาสติก Polypropylene มีคุณลักษณะที่สำคัญ คือ

1)  ใช้ในงานพิมพ์ซอง เพื่อใช้บรรจุสินค้าอุปโภคและบริโภค
    ทำให้เกิดสีสันและทำให้สินค้าที่บรรจุอยู่ภายในมีคุณค่ามากขึ้น
    ช่วยในการถนอมผลิตภัณฑ์ที่บรรจุอยู่ให้มีอายุยาวขึ้น

2)  ใช้ผลิตเป็นเทปกาว

3)  ใช้เคลือบกระดาษ หรือ ลายไม้

4)  ทำเป็นซองบรรจุของใช้ เช่น เสื้อผ้า ถุงเท้า ช่อดอกไม้ ฯลฯ

5)  ทำเป็นกระดาษห่อของขวัญ

  คุณลักษณะของแผ่นฟิล์ม BOPET

  แผ่นฟิล์ม BOPET ผลิตจากเม็ดพลาสติก Polyester มีคุณลักษณะที่สำคัญ คือ

1)  นำไปใช้พิมพ์ซองบรรจุภัณฑ์ หรือ เคลือบกับแผ่นฟิล์ม BOPP
    เพื่อช่วยในการถนอมและรักษากลิ่นของอาหาร
    และรักษาความกรอบของขนมขบเคี้ยวได้ดีกว่าแผ่นฟิล์ม BOPP

2)  เป็นแผ่นฟิล์มที่ทนความร้อนได้สูง สามารถใช้กับตู้อบอาหารไมโครเวฟได้

3)  ใช้ผลิตเป็นเทปกาว

4)  ใช้เป็นฉนวนป้องกันความร้อนในอุตสาหกรรมสายไฟฟ้าและหม้อบรรจุไฟฟ้า (Battery)
    ตัวเก็บประจุ (Capacitor)

  คุณลักษณะของแผ่นฟิล์ม METALLIZED

แผ่นฟิล์ม METALLIZED ผลิตจากแผ่นฟิล์ม BOPP แผ่นฟิล์ม BOPET หรือแผ่นฟิล์ม BOPA
โดยผ่านกรรมวิธีฉาบด้วยโลหะ แผ่นฟิล์ม Metallized นี้ถือเป็น Specialty Film
โดยมีราคาจำหน่ายสูงกว่าแผ่นฟิล์มธรรมดา ซึ่งสามารถเพิ่มรายได้ให้กับบริษัทฯ อีกทางหนึ่ง
มีคุณลักษณะที่สำคัญ คือ

1) ทำให้ซองบรรจุภัณฑ์ มีสีสันที่แวววาว (Sparkling)

2) สามารถป้องกันการไหลซึมของอากาศและป้องกันความชื้นได้ดีกว่าแผ่นฟิล์ม BOPP และแผ่นฟิล์ม
BOPET ทำให้ยืดอายุของอาหารที่บรรจุได้นานมากขึ้น

คุณลักษณะของแผ่นฟิล์ม BOPA (Nylon)

แผ่นฟิล์ม BOPA ผลิตจากเม็ดพลาสติก Polyamide จากคุณสมบัติที่โดดเด่น
โดยเฉพาะอย่างยิ่งคุณสมบัติที่สามารถต้านทานแรงกระแทก รอยขีดข่วน และรอยรั่ว
จึงถูกนำไปใช้อย่างแพร่หลายในอุตสาหกรรมอาหาร และบรรจุภัณฑ์ชนิดเหลว
มีการนำไปใช้งานอย่างแพร่หลายกับสินค้าที่บรรจุอยู่ภายใน คือ

1)  ซองบรรจุอาหารสำเร็จรูป(Retort Food) อาหารเหลว และน้ำผลไม้(Liquid Food)

2)  น้ำยาทำความสะอาด (Liquid Cleaner)

3)  ผลิตภัณฑ์ซักผ้า (Liquid Detergent)

4)  อาหารแช่แข็ง (Frozen Food)

5)  บรรจุข้าวสาร

6)  บรรจุกาแฟ

ผลิตภัณฑ์ของบริษัทฯได้รับการส่งเสริมการลงทุนจากคณะกรรมการส่งเสริมการลงทุน ในเขต 3
ซึ่งสามารถดูรายละเอียดได้จากข้อ 19 ของหมายเหตุประกอบงบการเงินสิ้นสุด ณ วันที่ 31
ธันวาคม 2557

3.  การตลาดและภาวะการแข่งขัน

    1.  นโยบายและลักษณะการตลาด

-   กลยุทธ์การแข่งขัน บริษัทฯมีกลยุทธ์การแข่งขันดังนี้

-   ผลิตสินค้าที่มีคุณภาพได้มาตรฐาน ให้เป็นที่พึงพอใจของลูกค้า
    เพื่อไม่ให้สินค้าของบริษัทฯเป็นอุปสรรคในขั้นตอนการแปรรูปในอุตสาหกรรมต่อเนื่อง

-   ราคาจำหน่ายยุติธรรม

-   จัดส่งสินค้าตรงเวลา

-   มีบริการหลังการขาย (After Sales Service) ที่ดี
    เนื่องจากเป็นสินค้าที่ลูกค้าต้องนำไปแปรรูป
    การให้ข้อมูลและข้อแนะนำที่ดีจะเป็นประโยชน์แก่ลูกค้าและสร้างความสัมพันธ์อันดีระหว่างบริษัทฯ
    กับลูกค้า

-   ลักษณะลูกค้ากลุ่มเป้าหมาย ลูกค้าของบริษัทฯ แบ่งเป็นกลุ่มได้ดังนี้

-   โรงพิมพ์ โรงงานผลิตถุง Side Seal และบรรจุภัณฑ์อื่นๆ :
    ใช้เพื่อแปรรูปเป็นซองบรรจุสิ่งของ อาหาร ขนม ฯลฯ

-   อุตสาหกรรมอิเล็คทรอนิคส์

  บริษัทฯ ไม่มีการพึ่งพิงลูกค้ารายใดรายหนึ่งเกินร้อยละ 30 ของรายได้รวม

-   การจำหน่ายและช่องทางการจำหน่าย สินค้าของบริษัทฯ
    จำหน่ายให้แก่ลูกค้าทั้งในและต่างประเทศ โดยมีช่องทางการจำหน่ายและสัดส่วน (ข้อมูล ณ
    วันที่ 31 ธันวาคม 2557) ดังนี้

-   ตลาดในประเทศ : บริษัทฯ จัดจำหน่ายโดยตรงให้กับลูกค้าทุกประเภท
    ยอดขายในประเทศคิดเป็นสัดส่วนร้อยละ 36.34 ของยอดขายทั้งหมด

-   ตลาดต่างประเทศ : บริษัทฯ ส่งสินค้าไปจำหน่ายยังประเทศต่างๆ ได้แก่ ญี่ปุ่น เกาหลี
    เวียดนาม มาเลเซีย อิตาลี ฟิลิปปินส์ สิงคโปร์ อินโดนีเซีย และออสเตรเลีย เป็นต้น
    โดยส่วนใหญ่เป็นการจัดจำหน่ายผ่านตัวแทนซึ่งเป็นเพียงผู้ประสานงานกับลูกค้าในต่างประเทศ
    โดยลูกค้าจะเป็นผู้เปิด L/C ให้บริษัทฯ โดยตรง
    สำหรับตัวแทนจะได้รับค่าตอบแทนเป็นค่าคอมมิชชั่น
    ทั้งนี้สัดส่วนการขายให้ลูกค้าต่างประเทศคิดเป็นร้อยละ 63.66 ของยอดขายทั้งหมด

    1.  ภาวะอุตสาหกรรมและการแข่งขัน

  - อุตสาหกรรมบรรจุภัณฑ์

  ผลิตภัณฑ์บรรจุภัณฑ์พลาสติก
  ที่บริษัทผลิตและจัดจำหน่ายให้กับตลาดในประเทศและส่งออกตลาดต่างประเทศ
  ประกอบด้วยแผ่นฟิล์ม BOPP, BOPET, BOPA และแผ่นฟิล์ม METALLIZED
  ซึ่งเป็นผลิตภัณฑ์ที่ใช้อย่างครบวงจร
  ซึ่งบริษัทฯจะจำหน่ายให้โรงพิมพ์เพื่อแปรรูปเป็นบรรจุภัณฑ์สำหรับสินค้าอุปโภคบริโภค
  และอุตสาหกรรมแขนงอื่นๆ อย่างหลากหลาย

  ความต้องการของตลาดบรรจุภัณฑ์ได้ขยายตัวอย่างรวดเร็ว
  โดยเฉพาะอย่างยิ่งสำหรับอุตสาหกรรมอาหารซึ่งอิงอยู่กับบรรจุภัณฑ์พลาสติก
  เพราะว่าบรรจุภัณฑ์พลาสติกสะดวกต่อการขนส่งและต้นทุนต่ำกว่าวัตถุดิบอื่น
  และรูปแบบของซองสามารถดึงดูดความสนใจของผู้บริโภครวมทั้งการขยายตัวของประชากรและการเจริญเติบโตของเศรษฐกิจโดยรวมมีส่วนให้เกิดกำลังซื้อในด้านสินค้าอุปโภคและบริโภค

  - การแข่งขัน

  เนื่องจากสินค้าประเภทบรรจุภัณฑ์
  ได้รับความนิยมอย่างแพร่หลายจึงทำให้เกิดการขยายกำลังการผลิต
  เพื่อที่จะรองรับกับความต้องการของตลาด
  สำหรับการแข่งขันนั้นสามารถเกิดขึ้นได้ทุกโอกาสไม่ว่าความต้องการของตลาดจะสูงหรือต่ำเพียงใด
  ดังนั้นบริษัทจึงได้พัฒนาศักยภาพในด้านการตลาด และการผลิต
  บริษัทฯมีนโยบายที่จะผลิตสินค้าให้ได้คุณภาพ-ราคายุติธรรม
  และการส่งมอบสินค้าในเวลาที่เหมาะสม

  ทั้งนี้วัตถุดิบพลาสติกที่นำเข้าจากกลุ่มประเทศภาคีเขตการค้าเสรี ASEAN-CHINA และ
  ASEAN-KOREA จะได้รับอานิสงฆ์จากการลดภาษีนำเข้าเป็น 0%
  ซึ่งจะทำให้เกิดการได้เปรียบของต้นทุนสินค้าที่ต่ำลง
  ทำให้สามารถแข่งขันกับคู่ต่อสู้ที่อยู่นอกเขตการค้าเสรีได้
  และเป็นการเพิ่มโอกาสในการทำตลาดส่งออกซึ่งจะตรงกับวัตถุประสงค์ในการเปิดเขตการค้าเสรี
  (FTA) ที่จะให้มีความมั่นคงและการเจริญเติบโตในหมู่สมาชิกภาคี
  และเพิ่มศักยภาพทางด้านการแข่งขันกับตลาดการค้าโลกได้มากขึ้น
  อีกทั้งประเทศไทยได้พยายามเสาะหาคู่ค้าในด้านเศรษฐกิจและเขตการค้าเสรีเพื่อที่จะขยายการค้าต่างประเทศ
  ซึ่งเป็นการส่งเสริมธุรกิจในประเทศ และความมั่งคั่งสู่ประชากรโดยรวม และประเทศ PERU
  เป็นคู่ค้าล่าสุดที่เข้ามาอยู่ในเขตการค้าเสรีตั้งแต่ปี 2555
  จากการเปลี่ยนสถานภาพของเขตการค้าเสรี AFTA เป็น AEC (ประชาคมอาเซี่ยนในปี 2558)
  ซึ่งหมายความว่าจะมีการขยายตัวของกิจกรรมต่างๆ ไม่ว่าจะเป็นทางด้านการค้า,
  การไหลเข้าของเงินลงทุน, ภาคบริการและตลาดแรงงานทั่วทั้งภูมิภาค
  ปัจจุบันได้มีการเจรจากรอบการค้าเสรีกับกลุ่มประชาคมยุโรป (EU) ซึ่งจะมาแทนที่ GSP
  (การให้สิทธิพิเศษด้านภาษีจากผู้ให้ฝ่ายเดียว) ซึ่งในประเทศไทยจะถูกตัดสิทธิ์ภายในปี 2557
  เนื่องจากมีการเพิ่มขึ้นของรายได้ของประชากร

-   แผ่นฟิล์ม BOPP

  แผ่นฟิล์ม BOPP เป็นแผ่นฟิล์มที่ใช้อย่างแพร่หลายในอุตสาหกรรมบรรจุภัณฑ์ชนิดอ่อน
  เนื่องจากต้นทุนในการจัดหาต่ำ และสามารถห่อหุ้มและถนอมอายุของสินค้า เช่น อาหาร ขนม
  อย่างมีประสิทธิภาพ แผ่นฟิล์ม BOPP มีการเจริญเติบโตอย่างต่อเนื่อง
  เนื่องมาจากการขยายตัวของประชากรและเศรษฐกิจไม่ว่าจะอยู่ในระดับไหนก็ตาม
  ซึ่งทำให้สินค้าอุปโภคบริโภคขยายตัวตามไปด้วย
  อุปสงค์และอุปทานจะเป็นตัวกำหนดราคาของแผ่นฟิล์มในตลาด

  คู่แข่งขันสำหรับตลาดในประเทศมีอยู่เพียงรายเดียว ได้แก่ บริษัท ไทยฟิล์มอินดัสตรี จำกัด
  (มหาชน) แต่ด้วยบริษัทฯ
  นำกลยุทธทางการตลาดมาใช้ในด้านคุณภาพของสินค้าการบริการที่ดีและการสัมพันธ์และใกล้ชิดกับลูกค้าซึ่งส่งผลให้บริษัทรักษาส่วนแบ่งของตลาดได้ตลอดมา
  ส่วนการแข่งขันกับผู้นำเข้าจากต่างประเทศ
  บริษัทฯมีความได้เปรียบในการแข่งขันเนื่องจากลูกค้าในประเทศจะพิจารณาเปรียบเทียบผู้ผลิตในด้านคุณภาพและมาตรฐาน

  ตลอดจนระยะเวลาส่งมอบและภาระภาษีนำเข้า
  สำหรับอัตราภาษีนำเข้าที่สูงในอดีตกำลังถูกทยอยลดลงมาเพื่อให้สอดคล้องกับข้อผูกพันกับองค์การค้าโลก
  (WTO) และเขตการค้าเสรี (FTA) ซึ่งประเทศไทยได้มีภาระผูกพันกับประเทศคู่ค้าหลายประเทศ
  ซึ่งบริษัทฯได้ตระหนักในเรื่องนี้ดี และได้มีการวางมาตราการไว้แล้ว

-   แผ่นฟิล์ม BOPET

  แผ่นฟิล์ม BOPET เป็นแผ่นฟิล์มอีกประเภทหนึ่งของบรรจุภัณฑ์
  มีการนำแผ่นฟิล์มมาใช้เพื่อจุดประสงค์ในการห่อหุ้มสินค้าภายในให้มีความกรอบ และรักษากลิ่น
  รสชาติ ของสินค้าให้ยาวนาน ฉะนั้นการพิจารณาใช้แผ่นฟิล์ม BOPP หรือแผ่นฟิล์ม BOPET
  จะต้องขึ้นอยู่กับความสำคัญของตัวสินค้าที่จะมีการห่อหุ้ม
  นอกเหนือจากการใช้แผ่นฟิล์มนี้กับอุตสาหกรรมอาหาร สามารถนำไปใช้กับอุตสาหกรรมอื่นๆได้
  เพราะเป็นแผ่นฟิล์มที่มีความคงทนต่อความร้อนได้ดี
  เช่นอุตสาหกรรมการผลิตสายไฟฟ้านำไปใช้ในการพันสายไฟ
  เนื่องจากเป็นฉนวนป้องกันไฟฟ้ารั่วได้ หรือใช้กับอาคารเพื่อสะท้อนความร้อนให้ออกไป
  อุตสาหกรรมการบันทึกเทปคอมพิวเตอร์ (AUDIO VISION) อุตสาหกรรมการผลิตท่อของ
  เครื่องปรับอากาศ (AIR DUCT) และอุตสาหกรรมประดับเครื่องนุ่งห่ม

  คู่แข่งสำหรับตลาดในประเทศมีอยู่ 2 รายได้แก่ บริษัท ไทยฟิล์มอินดัสตรี จำกัด (มหาชน)
  และผู้ผลิตอีกรายคือ บริษัท โพลีเพล็กซ์ (ประเทศไทย) จำกัด (มหาชน) โดยเป็นผู้ผลิต
  แผ่นฟิล์ม BOPET เท่านั้น ซึ่งไม่ส่งผลกระทบต่อสถานะภาพของบริษัท
  เนื่องจากยังมีความต้องการสูงในตลาด
  และอีกประการหนึ่งลูกค้าบรรจุภัณฑ์ต้องใช้สินค้าทั้งแผ่นฟิล์ม BOPP แผ่นฟิล์ม BOPET และแผ่นฟิล์ม
  BOPA (Nylon) ร่วมกันดังนั้นจึงมีการสั่งสินค้าทั้ง 3
  ประเภทจากผู้ผลิตรายเดียวแทนที่จะแยกสั่งเพื่อความสะดวก
  ดังนั้นบริษัทฯจึงมีศักยภาพในการตอบสนองความต้องการของลูกค้าได้อย่างเต็มที่
  สำหรับการแข่งขันกับสินค้าที่นำเข้าจากต่างประเทศ บริษัทฯมีความได้เปรียบในด้านการแข่งขัน
  เนื่องจากลูกค้าในประเทศจะพิจารณาเปรียบเทียบผู้ผลิตในด้านคุณภาพและมาตรฐานของสินค้าตลอดจนระยะเวลาส่งมอบ
  ภาระภาษีนำเข้าและระยะเวลาการชำระเงิน

-   แผ่นฟิล์ม BOPA(Nylon)

  แผ่นฟิล์ม BOPA เป็นแผ่นฟิล์มที่นิยมใช้กันแพร่หลายในอุตสาหกรรมอาหารชนิดน้ำ (Liquid)
  และอาหารแช่แข็ง เนื่องจากมีคุณสมบัติที่ดีในการต้านทานการรั่วซึม (Puncture Resistance)
  ทนต่ออุณภูมิร้อน-เย็น ต้านทานน้ำมัน (Oil Resistance) ทนต่อการขูดขีด (Abrasion)
  ดังนั้นแผ่นฟิล์ม BOPA (Nylon) แผ่นฟิล์ม BOPP และแผ่นฟิล์ม BOPET
  ทั้งหมดนี้ที่เป็นผลิตภัณฑ์ของบริษัทสามารถใช้อย่างครบวงจรในบรรจุภัณฑ์ของอาหาร
  และสินค้าอุปโภคบริโภคอย่างสมบูรณ์แบบ

  คู่แข่งของบริษัทในประเทศมีอยู่เพียงรายเดียว คือบริษัท ไทยโพลีอไมด์ จำกัด
  ซึ่งเริ่มต้นผลิตแผ่นฟิล์ม BOPA ในช่วงระยะเวลาใกล้เคียงกับบริษัท
  แต่บริษัทฯได้อาศัยประสบการณ์จากการผลิตและจำหน่ายแผ่นฟิล์มชนิดต่างๆ
  จึงสามารถทำการตลาดได้อย่างรวดเร็วและประสบความสำเร็จรวมถึงคุณภาพของสินค้า
  และการให้บริการหลังการขายกับลูกค้าที่ดี
  และลักษณะธุรกิจของบริษัทที่ไม่ขัดแย้งกับลูกค้าในด้านผลประโยชน์
  สำหรับการแข่งขันกับสินค้าที่นำเข้าจากต่างประเทศนั้น
  เนื่องจากในอดีตไม่มีการผลิตสินค้าประเภทนี้ในประเทศมาก่อน
  ฉะนั้นสินค้าจากต่างประเทศก็ยังมีการถูกนำเข้ามาแต่ในอัตราส่วนที่น้อยกว่าเดิม
  ซึ่งบริษัทมีความเชื่อมั่นว่าในอนาคตอันใกล้นี้ บริษัทสามารถแข่งขันได้ในด้านคุณภาพและบริการ
  ซึ่งจะทำให้บริษัทยึดครองส่วนแบ่งของตลาดได้มากขึ้น

-   แผ่นฟิล์ม METALLIZED

  เป็นแผ่นฟิล์มที่ผ่านกระบวนการฉาบด้วยโลหะอลูมิเนียม (ALUMINIUM)
  ทำให้สามารถป้องกันการไหลผ่านของอากาศและความชื้นได้ดีจึงยืดอายุของสินค้าภายในได้ดีกว่าแผ่นฟิล์มชนิดธรรมดา
  ดังนั้นแผ่นฟิล์ม METALLIZED จึงเหมาะกับการนำไปใช้ในด้านบรรจุภัณฑ์
  นอกเหนือจากนี้สินค้าชนิดนี้สามารถนำไปใช้ในด้านอุตสาหกรรมอื่นๆ เช่นนำไปพันท่ออากาศ (AIR
  DUCT) ป้องกันการไหลผ่านของความร้อนในอุตสาหกรรมก่อสร้าง และกระดาษห่อดอกไม้

  ปัจจุบันบริษัทฯมีเครื่องผลิตอยู่ 2 เครื่อง
  ซึ่งเป็นผลิตภัณฑ์ที่สามารถทำรายได้ให้กับบริษัทฯอย่างต่อเนื่อง สำหรับคู่แข่งมีมากกว่า 1 ราย
  อย่างไรก็ตามบริษัทฯคาดว่าแผ่นฟิล์มประเภทนี้จะทำรายได้จากการขายของบริษัทฯเพิ่มขึ้นเนื่องจากตลาดในและต่างประเทศมีความต้องการและมีการเติบโตอย่างต่อเนื่อง
  ซึ่งทำให้มีการแข่งขันไม่รุนแรงนักในตลาดแผ่นฟิล์ม METALLIZED

3.  การจัดหาผลิตภัณฑ์

  (ก) ลักษณะการจัดให้ได้มาซึ่งผลิตภัณฑ์

การผลิต

บริษัทฯ ผลิตแผ่นฟิล์มโดยการนำเม็ดพลาสติกมาหลอมละลายแล้วผ่านกรรมวิธีจนกลายเป็นแผ่นฟิล์ม
จากนั้นนำไปตัดให้ได้ขนาดตามที่ลูกค้าต้องการ
บริษัทฯมีโรงงานแห่งเดียวตั้งอยู่ที่การนิคมอุตสาหกรรมแหลมฉบัง จังหวัดชลบุรี ซึ่งในปี 2557
บริษัทมีกำลังการผลิตรวม 238,800 ตันต่อปีซึ่งมีสายการผลิต ประกอบด้วย

สายการผลิต - แผ่นฟิล์ม BOPP 5 สาย (142,000 ตันต่อปี)

- แผ่นฟิล์ม BOPET 2 สาย (62,000 ตันต่อปี)

- แผ่นฟิล์ม METALLIZED 3 สาย (16,800 ตันต่อปี)

- แผ่นฟิล์ม BOPA 2 สาย (18,000 ตันต่อปี)

และสายการผลิตแผ่นฟิล์ม METALLIZED สายที่ห้าและหกกำลังการผลิตประมาณ 11,500 ตันต่อปี
ซึ่งอยู่ระหว่างการติดตั้งเครื่องจักรคาดว่าจะแล้วเสร็จประมาณไตรมาส 2 และ 3 ในปี 2558
ตามลำดับ และบริษัทได้ลงทุนเพิ่มสายการผลิตแผ่นฟิล์ม CPP กำลังการผลิตประมาณ 16,000
ตันต่อปีคาดว่าจะติดตั้งแล้วเสร็จประมาณไตรมาสที่สามปี 2558
ซึ่งจะทำให้บริษัทฯมีผลิตภัณฑ์หลากหลายมากขึ้นสามารถตอบสนองความต้องการของลูกค้าได้ดีมากขึ้น

นโยบายการผลิต

บริษัทฯ มีนโยบายผลิตแผ่นฟิล์มที่มีคุณภาพและได้มาตรฐาน ISO 9001:2008
จึงทำให้ผลิตภัณฑ์ของบริษัทฯเป็นที่ยอมรับทั้งตลาดใน และต่างประเทศ
ลูกค้าสามารถนำผลิตภัณฑ์ของบริษัทฯไปใช้ได้อย่างมีประสิทธิภาพในอุตสาหกรรมต่อเนื่อง
ปัจจัยที่สนับสนุนการผลิตให้ได้คุณภาพและมาตรฐานคือ

-   พัฒนาบุคลากรให้มีความรู้และฝึกฝนให้เกิดความชำนาญสามารถปฏิบัติงานอย่างมีประสิทธิภาพเพื่อรองรับการขยายตัวของอุตสาหกรรม

-   พัฒนาเครื่องจักรให้ทันสมัยเพื่อใช้ผลิตสินค้าให้ทันกับความต้องการของลูกค้าที่มีเพิ่มขึ้น
    พร้อมทั้งควบคุมคุณภาพการผลิตให้มีประสิทธิภาพและประสิทธิผล

-   จัดหาวัตถุดิบจากแหล่งผลิตที่มีคุณภาพ และมีราคายุติธรรม

การจัดหาวัตถุดิบ

วัตถุดิบที่ใช้ในการผลิตแผ่นฟิล์ม คือ เม็ดพลาสติก Polypropylene ใช้ผลิตแผ่นฟิล์ม BOPP
เม็ดพลาสติก Polyester สำหรับผลิตแผ่นฟิล์ม BOPET และเม็ดพลาสติก Polyamide
ใช้ผลิตแผ่นฟิล์ม BOPA ในปี 2557 บริษัทฯ จัดซื้อเม็ดพลาสติก
จากแหล่งภายในประเทศประมาณร้อยละ 86.79 ของยอดซื้อเม็ดพลาสติกทั้งหมดและประมาณร้อยละ
13.21 สั่งซื้อจากต่างประเทศ
โดยบริษัทฯมียอดสั่งซื้อเม็ดพลาสติกจากผู้ผลิตที่มีสัดส่วนเกินกว่าร้อยละ 30
ของยอดซื้อเม็ดพลาสติกรวม จำนวน 1 ราย
ซึ่งผู้ผลิตและจำหน่ายรายนี้เป็นผู้ผลิตรายใหญ่ของประเทศและไม่มีความเกี่ยวข้องกับบริษัทฯ
ส่วนการนำเข้าเม็ดพลาสติกจากต่างประเทศ บริษัทฯสั่งซื้อจากประเทศสหรัฐอเมริกา เกาหลี ญี่ปุ่น
ฮ่องกง สิงคโปร์ และ จีน เป็นต้น

เนื่องจากเม็ดพลาสติกเป็นสินค้าที่มีลักษณะเป็นสินค้า Commodity
ทำให้บริษัทฯสามารถจัดหาวัตถุดิบที่มีคุณภาพทัดเทียมกันได้จากแหล่งต่างๆ ทั้งภายในและต่างประเทศ
โดยปัจจุบันบริษัทฯมีการสั่งซื้อวัตถุดิบในประเทศเป็นส่วนใหญ่เนื่องจากมีราคาใกล้เคียงกันและทำให้บริษัทฯสามารถบริหารสินค้าคงคลังได้อย่างมีประสิทธิภาพเนื่องจากไม่ต้องสต็อกวัตถุดิบเป็นจำนวนมาก
อย่างไรก็ตามบริษัทฯได้นำเข้าเม็ดพลาสติกบางส่วนเพื่อเป็นการลดความเสี่ยงจากการพึ่งพิงการสั่งวัตถุดิบจากผู้ผลิตและจำหน่ายในประเทศน้อยราย

(ข) ผลกระทบต่อสิ่งแวดล้อม

การดำเนินการเพื่อลดผลกระทบต่อสิ่งแวดล้อม

กระบวนการผลิตแผ่นฟิล์มพลาสติกเป็นการละลายและรีดพลาสติกให้เป็นแผ่นซึ่งไม่ก่อให้เกิดมลพิษไม่ทำลายสิ่งแวดล้อม
ไม่ว่าจะเป็น กลิ่น เสียง ควัน และน้ำเสีย นอกจากนี้บริษัทฯ
ได้ว่าจ้างบริษัทผู้เชี่ยวชาญมาตรวจสอบและรายงานต่อการนิคมอุตสาหกรรมแหลมฉบัง
ซึ่งค่าที่วัดได้ไม่เกินมาตรฐานอยู่ในเกณฑ์ของกระทรวงอุตสาหกรรม ไม่มีผลกระทบต่อสิ่งแวดล้อม

ค่าใช้จ่ายในการลงทุนเพื่อควบคุมสิ่งแวดล้อมในช่วง 3 ปีที่ผ่านมา

  - ไม่มี -

ผลกระทบจริงเมื่อเทียบกับข้อกำหนดตามกฎหมาย

  - ไม่มี -

ข้อพิพาทหรือการถูกฟ้องร้องเกี่ยวกับสิ่งแวดล้อม

  - ไม่มี -

3.  งานที่ยังไม่ได้ส่งมอบ

  - ไม่มี -

3. ปัจจัยความเสี่ยง

ปัจจัยความเสี่ยงที่อาจส่งผลกระทบต่อการดำเนินธุรกิจ สถานะการเงิน
และผลประกอบการของบริษัท สามารถจำแนกได้ดังนี้

  3.1 ความเสี่ยงเกี่ยวกับความผันผวนของราคาวัตถุดิบและการขาดแคลนวัตถุดิบ

วัตถุดิบสำคัญที่ใช้ในการผลิตแผ่นฟิล์ม ได้แก่ เม็ดพลาสติก Polypropylene ใช้ผลิตแผ่นฟิล์ม BOPP
เม็ดพลาสติก Polyester ใช้ผลิตแผ่นฟิล์ม BOPET และเม็ดพลาสติก Polyamide(Nylon)
ใช้ผลิตแผ่นฟิล์ม BOPA
ซึ่งวัตถุดิบทั้งสามชนิดนี้สามารถสั่งซื้อได้จากผู้ผลิตทั้งในและต่างประเทศเนื่องจากมีคุณภาพทัดเทียมกัน
ในปี 2557
นี้ราคาเม็ดพลาสติกมีความผันแปรตามราคาซื้อขายของตลาดโลกและการเพิ่มขึ้นของราคาน้ำมันดิบ
ดังนั้นการปรับราคาขึ้นหรือลดลงของเม็ดพลาสติกจะมีผลกระทบโดยตรงต่อต้นทุนการผลิตของบริษัทฯ
เนื่องจากต้นทุนการผลิตส่วนใหญ่มาจากต้นทุนเม็ดพลาสติก
อย่างไรก็ตามโดยส่วนใหญ่บริษัทฯสามารถปรับราคาขายสินค้าให้สอดคล้องกับต้นทุนเม็ดพลาสติกและลูกค้าให้การยอมรับ

2.  ความเสี่ยงเกี่ยวกับการพึ่งพาผู้จัดจำหน่ายวัตถุดิบรายใหญ่

บริษัทฯ มีการสั่งซื้อเม็ดพลาสติกจากผู้ผลิตและจำหน่ายรายใหญ่ของประเทศ ได้แก่ บริษัท เอ็ชเอ็มซี
โปลีเมอส์ จำกัด บริษัท อินโดรามา โพลีเอสเตอร์ อินดัสตรี้ส์ จำกัด (มหาชน) และบริษัท โซจิทสึ
(ประเทศไทย) จำกัด โดยมียอดสั่งซื้อจากผู้จัดจำหน่ายทั้งสามรายในปี 2557
ที่ผ่านมาประมาณร้อยละ 56.26 และร้อยละ 19.57 และร้อยละ 8.84ของยอดซื้อรวมตามลำดับ
อย่างไรก็ตามบริษัทฯสามารถสั่งซื้อเม็ดพลาสติกได้จากผู้ผลิตรายอื่นๆ ทั้งในและต่างประเทศ
เนื่องจากวัตถุดิบมีลักษณะเป็นสินค้า Commodity แต่อาจจะมีเงื่อนไขการค้าที่แตกต่างไปจากเดิม
นอกจากนี้การสั่งซื้อเม็ดพลาสติกจากต่างประเทศทำให้บริษัทฯต้องเผื่อระยะเวลาการขนส่ง
เก็บสต็อกวัตถุดิบนานขึ้น และมีความเสี่ยงเกี่ยวกับอัตราแลกเปลี่ยนเพิ่มขึ้น

3.3 ความเสี่ยงในด้านการค้าระหว่างประเทศจากมาตรการตอบโต้การทุ่มตลาด

สืบเนื่องจากการค้าเสรีที่เปิดโอกาสให้ทุกประเทศมีโอกาสในการซื้อขายสินค้าระหว่างกันมากขึ้น
ในขณะเดียวกันแต่ละประเทศก็จะมีมาตรการที่จะส่งเสริมให้ผู้บริโภคพยายามใช้สินค้าที่ผลิตภายในประเทศมากขึ้น
และลดการนำเข้าสินค้าจากต่างประเทศโดยการออกมาตรการต่างๆทั้ง มาตรการที่ไม่ใช้ภาษี (NON
TARIFF BARRIER) และมาตรการทางภาษี (TARIFF BARRIER)
ดังเช่นการใช้มาตรการตอบโต้การทุ่มตลาด (ANTI DUMPING : AD)
ซึ่งเริ่มมีการออกมาตรการดังกล่าวจากหลายประเทศที่เป็นฐานลูกค้าของบริษัท
และมีผู้ผลิตฟิล์มพลาสติกในประเทศนั้น
อันเป็นผลให้ผู้นำเข้าฟิล์มพลาสติกในประเทศที่ดำเนินการไต่สวนฟ้องร้องอาจต้องเสียภาษีเพิ่มเติม
หากบริษัทไม่สามารถโต้แย้งและพิสูจน์ได้ว่าไม่ได้ทำการค้าโดยการทุ่มตลาด
แต่ทั้งนี้ก็จะเป็นโอกาสอันดีในการทำการค้าในระยะยาวกับประเทศที่ดำเนินการไต่สวนการทุ่มตลาดหากบริษัทสามารถโต้แย้งและผ่านการตัดสินว่าไม่ได้ทำการค้าโดยการทุ่มตลาด

  3.4 ความเสี่ยงด้านการป้องกันความเสี่ยงของอัตราแลกเปลี่ยน

ในปี 2557 บริษัทฯได้มีการทำสัญญาซื้อขายเงินตราต่างประเทศล่วงหน้า
เพื่อป้องกันความเสี่ยงของการเปลี่ยนแปลงในอัตราแลกเปลี่ยนที่อาจมีผลกระทบต่อจำนวนเงินบาท
ที่บริษัทจะได้รับชำระจากลูกหนี้การค้าต่างประเทศและหนี้สินสำหรับการเปิดเลตเตอร์ออฟเครดิต
ที่ผ่านมาบริษัทได้ลดผลกระทบจากความเสี่ยงของอัตราแลกเปลี่ยนโดยการทำสัญญาซื้อเงินตราต่างประเทศล่วงหน้าไว้บางส่วนแล้ว
(รายละเอียดตามข้อ 18 รายการที่เป็นเงินตราต่างประเทศ และหมายเหตุข้อ27
เหตุการณ์ภายหลังรอบระยะเวลารายงานของหมายเหตุประกอบงบการเงิน ณ วันที่ 31 ธันวาคม
2557)

เนื่องจากบริษัทฯมีรายได้บางส่วนจากการส่งออกที่เป็นเงินเหรียญสหรัฐอเมริกา
ซึ่งถือว่าเป็นการชดเชยความเสี่ยงอีกทางหนึ่งและคาดว่ารายได้จากการส่งออกดังกล่าวเพียงพอที่จะชำระหนี้ที่เป็นเงินเหรียญสหรัฐที่ครบกำหนดชำระในแต่ละปีในส่วนที่ยังไม่ได้ทำสัญญาซื้อขายเงินตราต่างประเทศได้
เนื่องจากผลิตภัณฑ์ของบริษัทฯ เป็นที่ต้องการของตลาดทั้งในประเทศและต่างประเทศ
อย่างไรก็ดีบริษัทฯยังมีความเสี่ยงด้านอัตราแลกเปลี่ยนหากรายได้จากการส่งออกลดลงและอัตราแลกเปลี่ยนที่ผันผวนของค่าเงินบาทอย่างรุนแรง

5.  ความเสี่ยงด้านการบริหารและการจัดการ

ณ วันปิดสมุดทะเบียนครั้งหลังสุดเมื่อวันที่ 31 ธันวาคม 2557 กลุ่มสุทธิสัมพัทน์ถือหุ้นในบริษัทฯ
ร้อยละ 55.10 ของจำนวนหุ้นที่จำหน่ายได้แล้วทั้งหมดของบริษัท
จึงทำให้กลุ่มสุทธิสัมพัทน์สามารถควบคุมมติที่ประชุมผู้ถือหุ้นได้เกือบทั้งหมด
ไม่ว่าจะเป็นเรื่องการแต่งตั้งกรรมการ
หรือการขอมติเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นแต่เรื่องที่กฎหมายหรือข้อบังคับของบริษัทฯ กำหนดให้ต้องได้รับเสียง 3 ใน 4
ของมติที่ประชุมผู้ถือหุ้น
ดังนั้นผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้

6.  ความเสี่ยงด้านการเงิน กรณีการมีเงินกู้ยืมจำนวนมาก

ณ สิ้นปี 2557 บริษัทมีเงินกู้ยืมระยะยาวจำนวน 2,220.00 ล้านบาท
จากสถาบันการเงินเพื่อลงทุนในสายการผลิตแผ่นฟิล์ม BOPP แผ่นฟิล์ม BOPET และแผ่นฟิล์ม
METALLIZED โดยจะต้องชำระคืนเงินต้นทุก 3 เดือนตั้งแต่ปี 2558 ถึงปี 2565
(รายละเอียดจากข้อ 13 เงินกู้ยืมระยะยาว)
โดยบริษัทมีข้อตกลงกับสถาบันการเงินเจ้าหนี้ว่าจะต้องดำรง D/E ไว้ไม่ให้เกิน 3 เท่า
ตลอดอายุสัญญากู้เงิน โดยปัจจุบันบริษัทมี D/E เท่ากับ 1.62 เท่า
บริษัทจึงอาจมีความเสี่ยงหากบริษัทไม่สามารถดำรงค่า D/E
ไว้ได้ก็จะทำให้ผิดสัญญากู้ยืมเงินซึ่งหากเจ้าหนี้หยุดการให้กู้ยืม
หรือมีการปรับเปลี่ยนเงื่อนไขเงินให้กู้ยืม
ก็อาจมีผลกระทบต่อสภาพคล่องและฐานะการดำเนินงานของบริษัทได้

4. ทรัพย์สินที่ใช้ในการประกอบธุรกิจ

  4.1 สินทรัพย์ถาวรหลัก

สินทรัพย์ถาวรที่สำคัญประกอบด้วย ที่ดิน อาคาร อุปกรณ์ และเครื่องจักร ณ วันที่ 31 ธันวาคม
2557 มีมูลค่าตามบัญชีดังนี้

+-------------------------+-------------+-------+--------------------+
| ประเภททรัพย์สิน            | ล           | มูล    | ภาระค้ำประกัน        |
|                         | ักษณะกรรมสิทธิ์ | ค่าตาม |                    |
|                         |             |       |                    |
|                         |             | บ     |                    |
|                         |             | ัญชีสุทธิ |                    |
|                         |             |       |                    |
|                         |             | (พ    |                    |
|                         |             | ันบาท) |                    |
+-------------------------+-------------+-------+--------------------+
| ที่ดิน                     | เจ้าของ      | 1     | -                  |
|                         |             | 2,466 |                    |
+-------------------------+-------------+-------+--------------------+
| อาคารและโรงงาน          | เจ้าของ      | 48    | -                  |
|                         |             | 7,179 |                    |
+-------------------------+-------------+-------+--------------------+
| เครื่องจักรและอุปกรณ์        | เจ้าของ      | 5,13  | เครื่องจักร 4         |
|                         |             | 8,062 | เ                  |
|                         |             |       | ครื่องติดจำนอง(ดูหมายเ |
|                         |             |       | หตุประกอบงบการเงินข้อ |
|                         |             |       | 13)                |
+-------------------------+-------------+-------+--------------------+
| ยานพาหนะ                | เจ้าของ      | 9,929 | -                  |
+-------------------------+-------------+-------+--------------------+
| สถานที่ทำ                 | เจ้าของ      | 4     | -                  |
| การตกแต่งและอุปกรณ์สำนักงาน |             | 8,870 |                    |
+-------------------------+-------------+-------+--------------------+
| สิน                      | เจ้าของ      | 37    | -                  |
| ทรัพย์ระหว่างก่อสร้างและติดตั้ง |             | 3,900 |                    |
+-------------------------+-------------+-------+--------------------+
| รวม                     |             | 6,07  |                    |
|                         |             | 0,406 |                    |
+-------------------------+-------------+-------+--------------------+

2.  สัญญาเช่าทรัพย์สินระยะยาว

บริษัทได้ทำสัญญาเช่าทรัพย์สินระยะยาวรวม 9 สัญญา ได้แก่
สัญญาเช่าที่ดินที่โครงการนิคมอุตสาหกรรม สัญญาเช่าเครื่องจักร และสัญญาเช่ายานพาหนะ
ซึ่งสาระสำคัญของสัญญาสามารถสรุปได้ดังนี้

+--------------------------------+---+-----------------------------------+
| 1)                             |   |                                   |
| สัญญาเช่าที่ดินที่โครงการนิคมอุตสาหกรรม |   |                                   |
|     (สัญญา 2 ฉบับ)               |   |                                   |
+--------------------------------+---+-----------------------------------+
| อายุสัญญาคงเหลือ (ณ วันที่ 31 ธ.ค.   | : | 5 ปี 8 เดือน                        |
| 57)                            |   |                                   |
+--------------------------------+---+-----------------------------------+
| อัตราค่าเช่า                      | : | 3.47 ล้านบาทต่อปี                    |
|                                |   |                                   |
| ภาระค้ำประกัน                    | : | ไม่มี                               |
+--------------------------------+---+-----------------------------------+
| 2)                             |   |                                   |
| สัญญาเช่าที่ดินที่โครงการนิคมอุตสาหกรรม |   |                                   |
+--------------------------------+---+-----------------------------------+
| อายุสัญญาคงเหลือ (ณ วันที่ 31 ธ.ค.   | : | 26 ปี 2 เดือน                       |
| 57)                            |   |                                   |
+--------------------------------+---+-----------------------------------+
| อัตราค่าเช่า                      | : | 4.13 ล้านบาทต่อปี                    |
+--------------------------------+---+-----------------------------------+
| ภาระค้ำประกัน                    | : | ไม่มี                               |
+--------------------------------+---+-----------------------------------+
| 3)                             |   |                                   |
| สัญญาเช่าที่ดินที่โครงการนิคมอุตสาหกรรม |   |                                   |
+--------------------------------+---+-----------------------------------+
| อายุสัญญาคงเหลือ (ณ วันที่ 31 ธ.ค.   | : | 1 ปี 7 เดือน                        |
| 57)                            |   |                                   |
+--------------------------------+---+-----------------------------------+
| อัตราค่าเช่า                      | : | 0.25 ล้านบาทต่อปี                    |
+--------------------------------+---+-----------------------------------+
| ภาระค้ำประกัน                    | : | ไม่มี                               |
+--------------------------------+---+-----------------------------------+
| 4)                             |   |                                   |
| สัญญาเช่าที่ดินที่โครงการนิคมอุตสาหกรรม |   |                                   |
+--------------------------------+---+-----------------------------------+
| อายุสัญญาคงเหลือ (ณ วันที่ 31 ธ.ค.   | : | 28 ปี 1 เดือน                       |
| 57)                            |   |                                   |
+--------------------------------+---+-----------------------------------+
| อัตราค่าเช่า                      | : | 1.18 ล้านบาทต่อปี                    |
+--------------------------------+---+-----------------------------------+
| ภาระค้ำประกัน                    | : | ไม่มี                               |
+--------------------------------+---+-----------------------------------+
| 5) สัญญาเช่าที่ดิน ต.หนองขาม        | : | 3 ปี                               |
| อ.ศรีราชา จ.ชลบุรี                |   |                                   |
|                                | : | 0.96 ล้านบาทต่อปี                    |
| อายุสัญญาคงเหลือ (ณ วันที่ 31        |   |                                   |
| ธ.ค.57)                        | : | ไม่มี                               |
|                                |   |                                   |
| อัตราค่าเช่า                      | : | 7 เดือน                            |
|                                |   |                                   |
| ภาระค้ำประกัน                    |   | 0.28 ล้านบาทต่อปี                    |
|                                |   |                                   |
| 6) สัญญาเช่ายานพาหนะ             |   | ไม่มี                               |
|                                |   |                                   |
| อายุสัญญาคงเหลือ (ณ วันที่ 31        |   |                                   |
| ธ.ค.57)                        |   |                                   |
|                                |   |                                   |
| อัตราค่าเช่า                      |   |                                   |
|                                |   |                                   |
| ภาระค้ำประกัน                    |   |                                   |
+--------------------------------+---+-----------------------------------+
| 7) สัญญาเช่ายานพาหนะ             |   |                                   |
+--------------------------------+---+-----------------------------------+
| อายุสัญญาคงเหลือ (ณ วันที่ 31 ธ.ค.   | : | 1 ปี 8 เดือน                        |
| 57)                            |   |                                   |
+--------------------------------+---+-----------------------------------+
| อัตราค่าเช่า                      | : | 0.22 ล้านบาทต่อปี                    |
+--------------------------------+---+-----------------------------------+
| ภาระค้ำประกัน                    | : | ไม่มี                               |
+--------------------------------+---+-----------------------------------+
| 8) สัญญาเช่ายานพาหนะ             |   |                                   |
+--------------------------------+---+-----------------------------------+
| อายุสัญญาคงเหลือ (ณ วันที่ 31 ธ.ค.   | : | 3 ปี 10 เดือน                       |
| 57)                            |   |                                   |
+--------------------------------+---+-----------------------------------+
| อัตราค่าเช่า                      | : | 0.24 ล้านบาทต่อปี                    |
+--------------------------------+---+-----------------------------------+
| ภาระค้ำประกัน                    | : | ไม่มี                               |
+--------------------------------+---+-----------------------------------+

2.  นโยบายการลงทุนในบริษัทย่อยและบริษัทร่วม

  บริษัทฯ ไม่มีบริษัทย่อยและบริษัทร่วมแต่อย่างใด

4.  ข้อพิพาททางกฎหมาย

  - ไม่มี –

5.  ข้อมูลทั่วไปและข้อมูลสำคัญอื่น

  6.1 ข้อมูลทั่วไป

1. บริษัท เอ.เจ.พลาสท์ จำกัด (มหาชน) เลขทะเบียนบริษัท 0107537001285 (เดิมเลขที่
บมจ.375)
บริษัทฯประกอบธุรกิจเกี่ยวกับการผลิตและจำหน่ายแผ่นฟิล์มภายในประเทศและส่งออกต่างประเทศของ
BOPP Film, BOPET Film, BOPA Film(Nylon) และ Metallized Film
โดยในปัจจุบันนี้บริษัทมีกำลังการผลิต BOPP Film 142,000 ตันต่อปี BOPET Film 62,000
ตันต่อปี BOPA Film 18,000 ตันต่อปี และ METALLIZED Film 16,800 ตันต่อปี
ผลิตภัณฑ์ของบริษัทเป็นบรรจุภัณฑ์ชนิดอ่อนกึ่งสำเร็จรูป
ซึ่งลูกค้าจะนำผลิตภัณฑ์ของบริษัทฯไปใช้ในการแปรรูปเป็นบรรจุภัณฑ์
เพื่อใช้บรรจุสินค้าอุปโภคและบริโภค เช่นซองบรรจุอาหารและขนมขบเคี้ยว ซองบรรจุเสื้อผ้า
ซองบรรจุดอกไม้ใช้ทำเป็นกระดาษห่อของขวัญ นำไปเคลือบกระดาษ เคลือบผิวไม้
ฉนวนป้องกันความร้อนภายในอาคาร ฉนวนไฟฟ้า อุตสาหกรรมชนิดน้ำ (Liquid) และ
อาหารแช่แข็ง เป็นต้น

ผลิตภัณฑ์ของบริษัท ได้รับการส่งเสริมการลงทุนจากคณะกรรมการส่งเสริมการลงทุน (BOI) ในเขต
3 ณ การนิคมอุตสาหกรรมแหลมฉบัง จังหวัดชลบุรี

บริษัทฯ มีทุนจดทะเบียน 399,444,945 บาท เป็นหุ้นสามัญ 399,444,945 หุ้น มูลค่าหุ้นละ 1
บาท โดยเรียกชำระแล้วจำนวน 399,439,227 หุ้น เป็นเงิน 399,439,227 บาท

สำนักงานใหญ่ ตั้งอยู่เลขที่ 95 ถนนท่าข้าม แขวงแสมดำ เขตบางขุนเทียน กรุงเทพมหานคร
10150 โทรศัพท์ 0-2415-0035 โทรสาร 0-2415-3795 เว็บไซต์
http://www.ajplast.co.th

โรงงานตั้งอยู่ที่ การนิคมอุตสาหกรรมแหลมฉบัง เลขที่ 38/11 หมู่ 5 ตำบลทุ่งสุขลา
อำเภอศรีราชา จังหวัดชลบุรี โทรศัพท์ 038-490330-5 โทรสาร 038-490337

2. นิติบุคคลที่บริษัทถือหุ้นตั้งแต่ร้อยละ 10 ขึ้นไป

- ไม่มี –

3. บุคคลอ้างอิงอื่นๆ

นายทะเบียนหุ้น - บริษัท ศูนย์รับฝากหลักทรัพย์ (ประเทศไทย) จำกัด

ชั้น 4 อาคารตลาดหลักทรัพย์แห่งประเทศไทย เลขที่ 62

ถนนรัชดาภิเษก แขวงคลองเตย เขตคลองเตย กรุงเทพมหานคร

โทรศัพท์ 0-2229-2800 โทรสาร 0-2359-1262-3

ผู้สอบบัญชี - นายอภิรักษ์ อติอนุวรรตน์ เลขทะเบียน 5202

บริษัท สำนักงาน ดร.วิรัช แอนด์ แอสโซซิเอทส์ จำกัด

เลขที่ 518/3 อาคารมณียาเซ็นเตอร์ นอธ ชั้น 7 ถนนเพลินจิต แขวงลุมพินี

เขตปทุมวัน กรุงเทพมหานคร

โทรศัพท์ 0-2255-2518 โทรสาร 0-2253-8730

6.2 ข้อมูลสำคัญอื่น

-ไม่มี-